ప్రపంచాన్ని నడిపే సత్తా భారత యువత సొంతం
కరోనా కష్టకాలంలో భారత్ సత్తా ప్రపంచానికి తెలిసింది
ప్రపంచాన్ని నడిపే సత్తా తమకుందని భారత యువత నిరూపిస్తోందని ప్రధాని నరేంద్రమోడీ అన్నారు. ఐఎస్ బీ హైదరాబాద్ 20వ వార్షికోత్సవంలో ఆయన పాల్గొన్న ఆయన అక్కడి విద్యార్థులను ఉద్దేశించి ప్రసంగించారు. 2001లో అటల్ బిహారీ వాజ్పేయ్ జాతికి అంకితం చేసిన ఐఎస్ బి ఇప్పుడు ఆసియాలోని టాప్ బిజినెస్ స్కూళ్లలో ఒకటిగా నిలిచిందని చెప్పారు. ఐఎస్ బీ లో ఇప్పటి వరకు శిక్షణ తీసుకున్న 50వేల మంది దేశ విదేశాల్లో బడా బడా కంపెనీలను నడుపుతున్నారని చెప్పారు. స్టార్టప్ లు, యూనికార్న్ ల నిర్మాణంలోనూ వారి భాగస్వామ్యం ఉండటం దేశానికి గర్వకారణమని మోడీ అభిప్రాయపడ్డారు.
దేశాభివృద్ధిలో ప్రభుత్వం యువతను భాగస్వాములను చేస్తోందని ప్రధాని మోడీ చెప్పారు. వచ్చే 25 ఏళ్ల రోడ్ మ్యాప్ సిద్ధం చేశామని, యువతకు అవకాశాలు కల్పించేలా ప్రణాళికలు సిద్ధం చేశామని ప్రకటించారు. జీ 20 దేశాల్లో భారత్ ఫాస్టెస్ట్ గ్రోయింగ్ ఎకానమీగా మారిందన్న మోడీ.. స్మార్ట్ ఫోన్ డేటా వినియోగంలో నెంబర్ వన్ గా నిలిచిందని చెప్పారు. ఇంటర్నెట్ యూజర్లు, గ్లోబల్ రిటైల్ ఇండెక్స్ లో రెండో స్థానంలో ఉన్న భారత్.. ప్రపంచ స్టార్టప్ ఎకో సిస్టంలో, కన్యూమర్ మార్కెట్ లో భారత్ మూడో స్థానంలో ఉందని ప్రకటించారు.
కరోనా కష్టకాలంలో భారత్ సామర్థ్యం ప్రపంచానికి తెలిసిందని ప్రధాని నరేంద్రమోడీ అన్నారు. ఇండియా అంటేనే బిజినెస్ అనే స్థాయికి భారత్ చేరుకుందని చెప్పారు. భారత్ అభివృద్ధి కేంద్రంగా మారుతున్నందున గతేడాది రికార్డు స్థాయిలో ఎఫ్డీఐలు వచ్చాయని చెప్పారు. ఇది ఒక్కరి వల్ల సాధ్యం కాలేదని, యువత భాగస్వామ్యంతోనే సాధించగలిగామని మోడీ అభిప్రాయప్డడారు.
అంతుకు ముందు ఐఎస్బీ ప్రాంగణంలో మోడీ మొక్క నాటారు. అనంతరం 20వ వార్షికోత్సవ ఫ్లాగ్ ను ఆవిష్కరించారు. గోల్డ్ మెడల్ సాధించిన విద్యార్థులకు తన చేతుల మీదుగా మోడీ మెడల్స్ అందజేశారు. ఈ కార్యక్రమంలో గవర్నర్ తమిళిసై సౌందరరాజన్, మంత్రి తలసాని శ్రీనివాస్ యాదవ్ తదితరులు పాల్గొన్నారు.
prapanchaanni nadipe satta bhaarata yuvata sontam
karona kashtakaalamlo bharat satta prapanchaaniki telisindi
prapanchaanni nadipe satta tamakundani bhaarata yuvata niroopistondani pradhaani narendramody annaru. is bee hyderabad 20va vaarshikotsavamlo aayana palgonna aayana akkadi vidyaarthulanu uddesinchi prasanginchaaru. 2001loo atal bihari vajpey jaatiki ankitam chesina is bi ippudu aasiyaaloni tap bijines skoollalo okatigaa nilichindani cheppaaru. is bee loo ippati varaku sikshana teesukunna 50vela mandi desha videsaallo bada bada companylanu naduputunnarani cheppaaru. startop lu, unicarn la nirmaanamloonuu vaari bhagaswamyam undatam deshaniki garvakaaranamani mody abhipraayapaddaaru.
deshaabhivruddhilo prabhutvam yuvatanu bhaagaswaamulanu chestondani pradhaani mody cheppaaru. vache 25 ella rod map siddham chesamani, yuvataku avakaasaalu kalpinchela pranaalikalu siddham chesamani prakatinchaaru. jee 20 deshaallo bharat fastest groing ekaanameegaa maarindanna mody.. smart fon data viniyogamlo nembar van gaa nilichindani cheppaaru. internet userlu, global retile index loo rendo sthaanamlo unna bharat.. prapancha startop eko sistamlo, kanyumar market loo bharat moodo sthaanamlo undani prakatinchaaru.
karona kashtakaalamlo bharat saamarthyam prapanchaaniki telisindani pradhaani narendramody annaru. india antene bijines ane sthaayiki bharat cherukundani cheppaaru. bharat abhivruddhi kendramgaa maarutunnanduna gatedadi rikaardu sthaayilo efdilu vachaayani cheppaaru. idhi okkari valla saadhyam kaaledani, yuvata bhaagaswaamyamtone saadhinchagaligaamani mody abhipraayapdadaaru.
antuku mundu isb praamganamlo mody mokka naataaru. anantaram 20va vaarshikotsava flag nu aavishkarinchaaru. gold medal saadhinchina vidyaarthulaku tana chetula meedugaa mody medals andajesaaru. ee kaaryakramamlo gavarnar tamilisai soundararajan, mantri talasani srinivas yadav taditarulu paalgonnaaru.